b'\n_START_ARTICLE_\nRenseneb\n_START_SECTION_\nDokazi\n_START_PARAGRAPH_\nRenseneb je znan s Torinskega seznama kraljev, na katerem je omenjen v 16. vrstici 7. kolone (po Gardinerju 6. vrstica 6. kolone). Seznam mu pripisuje \xc5\xa1tiri meseca vladanja. _NEWLINE_Znan je tudi z enega samega primarnega vira, koralde iz glaziranega lojevca, ki jo je zadnji videl  Percy Newberry v trgovini s starinami v Kairu leta 1929._NEWLINE_Danski egiptolog Kim Ryholt njegovo dvojno ime tolma\xc4\x8di kot "Ranisonb [sin] Amenemheta" in nakazuje, da je bil sin faraona Amenemheta. Njegov najbli\xc5\xbeji predhodnik s tem imenom je bil Amenemhet VI., ki je vladal pribli\xc5\xbeno deset let pred njim. Amenemheti bi lahko bili tudi Sehetepibre, Sevad\xc5\xbekare I. in Ned\xc5\xbeemibre, katerih rojstna imena (nomen) sicer niso znana. Eden od njih bi lahko bil Rensenebov o\xc4\x8de ali starej\xc5\xa1i brat. _NEWLINE_Drugi raziskovalci, med njimi Stephen Quirke, se z Ryholtovo razlago ne strinjajo.\n_START_SECTION_\nNasledstvo\n_START_PARAGRAPH_\nRensenebov naslednik Hor I. bi lahko bil nekraljevskega porekla, ker se njegovi star\xc5\xa1i ne omenjajo. Ryholt zato domneva, da je bil uzurpator. _NEWLINE_Kratko\xc5\xbeivost faraonov Trinajste dinastije ka\xc5\xbee, da je bilo v drugem vmesnem obdobju v Egiptu stanje zelo nestabilno.'